| **Når jeg leser …** | **da betyr det …** |
| --- | --- |
| Statsleder, en | Den øverste sjefen i et land, personen i et land med mest makt |
|  Diktator, en | Den øverste sjefen i et diktatur, der denne personen alene har all makt |
| Visepresident, en | Personen med nest høyeste stilling i en nasjonalforsamling eller organisasjon, under presidenten |
| Personlighet, en | Alle egenskapene en person har, personlige egenskaper  |
| Ustabil | Lite stabil, vinglete, foranderlig  |
| Brutal | Hard, rå og hensynsløs |
| Anonym | Noen som ikke sier navnet sitt så ingen skal vite hvem det er  |
| Galskap, en | Noe som er sinnssykt, å være gal |
| Hensyn, et | Å vise omtanke for noe |
| Mishandle, å | Å behandle noen brutalt, gjøre vold mot  |
| Dynasti, et | Slekt som gjennom flere generasjoner har hatt makten i et land |
| Revolusjon, en | En plutselig stor endring i hvordan et land styres |
| Sosialistisk | Noe som gjelder sosialisme, der staten arbeider for at folk skal dele likt på godene |
| Oppkalt | Å kalle noen det samme som eller lignende som noe eller noen andre |
| Folkeopprør, et | Befolkning som gjør opprør mot makten |
| Autoritær | Ledelse som bestemmer ting alene uten å høre på andre |

558 – De styrer et land folk rømmer fra

 Klar Tale nr. 46 / 2021

**Greit å vite:** Nicaragua er det største landet i Mellom-Amerika. Hovedstaden heter Managua. Nabolandene er Honduras og Costa Rica. Landet er en republikk, der øverste leder er president Jose Daniel Ortega Saavedra. Han blir som oftest kalt bare Daniel Ortega. De fleste nicaraguanerne er katolske kristne. Og spansk er det offisielle språket i landet.

Fra 1934 til 1979 ble landet styrt av et familie-dynasti. I 1979 var det et folkeopprør. Det førte til revolusjon og nye statsledere. Sandinistene styrte landet fram til 1990. Det var et sosialistisk parti oppkalt etter lederen Sandino, som startet partiet.

Sandanistene er kallenavnet på partiet Den sandinistiske nasjonale frigjøringsfront. Daniel Ortega leder partiet. Han ledet landet først fra 1985 til 1990. I 1990 fikk Violeta Barrios makten. Hun var Latin-Amerikas første kvinnelige statsleder. I 2006 fikk Ortega makten igjen.

Kilder: snl.no

# Spørsmål:

# 1: Hvem er visepresident i Nicaragua?

# Svar:

#

# 2: Hvorfor er folk i Nicaragua frustrerte?

# Svar:

# 3: Hvorfor ønsker «Maria» å være anonym i artikkelen?

# Svar:

# 4: Hvorfor flyktet «Maria» fra Nicaragua?

# Svar:

# 5: Hva er spesielt med Violeta Barrios? Svar:

# 6: Hvem er sandinistene?

# Svar:

#

# 7: Hva blir president Daniel Ortega kritisert for? Svar:

8: Hvilket land i Latin-Amerika er aller mest fattig?

Svar:

**Oppgave: Sett ordene på rett sted i teksten**

stadig

mer

egentlig

flyktet

av

demonstranter

flere

i

rømt

endringen

Styresettet i Nicaragua

Ifølge grunnloven er Nicaragua en demokratisk republikk. Men \_ \_ \_ \_ \_ \_ \_ \_ styres landet av en autoritær leder, ifølge mange. Det er president Daniel Ortega. Han endret grunnloven i 2014. \_ \_ \_ \_ \_ \_ \_ \_ \_ gjorde at presidenten kan være kandidat i \_ \_ \_ \_ \_ valg etter hverandre.

Mange andre land kritiserer Ortega for å bryte menneskerettighetene. Folk i landet har det \_ \_ \_ \_ \_ \_ vanskeligere. Bare Haiti er \_ \_ \_ fattig enn Nicaragua blant alle landene i Latin-Amerika. Mange har \_ \_ \_ \_ fra Nicaragua de siste årene. Flere \_ \_ dem har flyktet til nabolandet Costa Rica. Men forholdet mellom de to landene er dårlig.

I april 2018 startet noen store demonstrasjoner. Folk var sinte. Statslederen ville lage nye ordninger \_ landet. Det betydde blant annet at folk ville få mindre penger i pensjon. Mange \_ \_ \_ \_ \_ \_ \_ \_ \_ \_ \_ \_ \_ ble drept og mange
\_ \_ \_ \_ \_ \_ \_ fra landet etter dette.

Kilder: fn.no

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/innlogging>

Du finner også artikkelen på klartale.no. Se etter merket «Ukens oppgave».

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.